Τρανς γυναίκα

Οι τρανς γυναίκες αντιμετωπίζουν σημαντικές διακρίσεις σε πολλούς τομείς των ζωών τους. Κύρια παραδείγματα αποτελούν οι διακρίσεις στoν χώρο εργασίας και στον τομέα της υγείας, η σωματική και σεξουαλική βία, καθώς και τα εγκλήματα μίσους. Οι διακρίσεις που αντιμετωπίζουν οι τρανς γυναίκες είναι ιδιαίτερα σοβαρές για όσες είναι μέλη φυλετικών μειονοτήτων ή ασχολούνται με την σεξουαλική εργασία, καθώς συχνά αντιμετωπίζουν τη διασταύρωση της τρανσφοβίας και του ρατσισμού ή της προνοφοβίας. 

 Ετυμολογία 
μικρογραφία|Φωτογραφεία της τρανς γυναίκας και influencer Ντάνιελ Ντάρτζ.
Ο όρος τρανς γυναίκα που προέρχεται από τη χρήση του λατινικού προθέματος τρανς-, το οποίο σημαίνει «από την άλλη πλευρά, απέναντι», και τον όρο γυναίκα. Ο όρος χρησιμοποιήθηκε για πρώτη φορά στο βιβλίο της Leslie Feinberg, Transgender Warriors: Making History from Joan of Arc to Dennis Rodman, το 1996. Το βιβλίο περιγράφει μια τρανς γυναίκα ως «αρσενικό-σε-θηλυκό τρανς άτομο ή απλά transgender άτομο».Feinberg, Leslie. Transgender Warriors: Making History from Joan of Arc to Dennis Rodman. Boston, MA: Beacon, 2005. 1996. Web. 23 Apr. 2017. Αυτός ο ορισμός είναι ευρέως αποδεκτός και χρησιμοποιείται και από το Oxford English Dictionary. 
 Ανάγκες υγειονομικής περίθαλψης 
Οι τρανς γυναίκες συχνά παρουσιάζουν δυσφορία φύλου, η οποία προκαλείται από την αναντιστοιχία μεταξύ της ταυτότητας φύλου τους και του βιολογικού φύλου με το οποίο γεννήθηκαν. Για τον λόγο αυτό, οι περισσότερες προβαίνουν (ή τουλάχιστον επιθυμούν να προβούν) σε ιατρικές μεθόδους φυλομετάβασης, οι οποίες ανακουφίζουν το άτομο από την δυσφορία του, οδηγώντας σε βελτιώσεις στην ψυχική υγεία.

 Επιβεβαίωση φύλου 

 Θηλυκοποιητική ορμονοθεραπεία 
Η ορμονοθεραπεία επιβεβαίωσης φύλου είναι ένα είδος ορμονοθεραπείας που έχει ως στόχο την ανάπτυξη των επιθυμητών δευτερευόντων σεξουαλικών χαρακτηριστικών σε ένα τρανς άτομο. Για τις τρανς γυναίκες, αυτή η θεραπεία ονομάζεται θηλυκοποιητική, και πραγματοποιείται μέσω της χορήγησης οιστρογόνων, προγεστερόνων, και αντιανδρογόνων. Κύρια αποτελέσματα της θηλυκοποιητικής ορμονοθεραπείας είναι η ανάπτυξη του στήθους, η ανακατανομή του σωματικού λίπους, και η μείωση στην μυϊκή μάζα και την φυσική δύναμη.

 Εγχείρηση επιβεβαίωσης φύλου 
Η εγχείρηση επαναπροσδιορισμού φύλου αποτελεί επίσης σημαντικό κομμάτι της φυλομετάβασης πολλών τρανς ατόμων. Για τις τρανς γυναίκες, περιλαμβάνει: κολποπλαστική, αιδοιοπλαστική, ορχεκτομή, αύξηση στήθους, και χειρουργική θηλυκοποίησης προσώπου.

 Θηλυκοποίηση της φωνής 
Ορισμένες τρανς γυναίκες μπορεί να επιδιώξουν να θηλυκοποιήσουν τη φωνή τους μέσω φωνητικής θεραπείας ή χειρουργείου, καθώς η ορμονοθεραπεία δεν επηρεάζει σημαντικά τη φωνή των τρανς γυναικών.

 Γονιμότητα 
Η λήψη οιστρογόνων και αντιανδρογόνων έχει την δυνατότητα να διακόψει την παραγωγή σπερματοζωαρίων, αν και αυτή η επίδραση είναι μερικές φορές αναστρέψιμη μέσω της διακοπής της ορμονοθεραπείας. Η εγχείρηση επιβεβαίωσης φύλου μπορεί επίσης να οδηγήσει σε μόνιμη διακοπή. Για αυτούς τους λόγους, συνιστάται προτού ένα τρανς άτομο προβεί σε ιατρική φυλομετάβαση να θεωρήσει μεθόδους διατήρησης γονιμότητας. Για τις τρανς γυναίκες, κύρια μέθοδος αποτελεί η κρυοσυντήρηση σπέρματος.

 Διάκριση 
Όπως όλα τα φυλοδιαφορετικά άτομα, οι τρανς γυναίκες παγκοσμίως αντιμετωπίζουν μέχρι και σήμερα περίσσειες διακρίσεις και κοινωνικό στίγμα λόγω της ταυτότητας τους. Πιο συγκεκριμένα, διατρέχουν αυξημένο κίνδυνο βίας (συμπεριλαμβανομένης της σεξουαλικής βίας), κακοποίησης, και εγκλημάτων μίσους, με ορισμένες μελέτες να υποδεικνύουν πως βιώνουν τέτοια περιστατικά με μεγαλύτερη συχνότητα από ότι οι τρανς άνδρες. Δυσκολίες επίσης αποτελούν οι κοινές διακρίσεις στην απασχόληση, στον τομέα της υγείας, και στην εκπαίδευση. Τέτοιες διακρίσεις συχνά οδηγούν σε σημαντικά αυξημένα ποσοστά αυτοκτονικού ιδεασμού και αυτοκτονίας για τα τρανς άτομα, συμπεριλαμβανομένων των τρανς γυναικών.

 Τρανσμισογυνισμός 

Σύμφωνα με μερικούς, η διάκριση έναντι των τρανς γυναικών συχνά περιλαμβάνει ορισμένα διακριτά στοιχεία που την διαφοροποιούν από την κοινή τρανσφοβία. Συγκεκριμένα, υφίσταται μία διασταύρωση τρανσφοβίας και σεξισμού, συχνά αποκαλούμενη τρανσμισογυνισμός. Σύμφωνα με την Τζούλια Σεράνο, η οποία χρησιμοποίησε πρώτη τον όρο, «όταν η πλειονότητα των αστείων που γίνονται εις βάρος των τρανς ατόμων επικεντρώνονται σε “άντρες που φορούν φορέματα” ή “άντρες που θέλουν να κόψουν το πέος τους”, αυτό δεν είναι τρανσφοβία – είναι τρανσμισογυνισμός». Το φαινόμενο που περιγράφει η Τζούλια είναι κάτι το κοινό σε διαδικτυακές απεικονίσεις των τρανς γυναικών, μαζί με τα στερεότυπα πως οι τρανς γυναίκες είναι αντιδραστικές και απαιτητικές, ή πως αποσκοπούν να παρενοχλήσουν σεξουαλικά cisgender (δηλ. μη τρανς) γυναίκες και παιδιά.

 Δείτε επίσης 

 Τρανς άνδρας
 Φυλομετάβαση
 Τρανσφοβία

Παραπομπές

Κατηγορία:Transgender
Κατηγορία:Τρανσφεμινισμός
Κατηγορία:ΛΟΑΤ γυναίκες